Departement krabbel terug oor verbod op brandstof in kanne | Maroela Media
Departement krabbel terug oor verbod op brandstof in kanne
Die departement van minerale hulpbronne en energie sê hy het die talle besware wat geopper is nadat 'n verbod op die verkoop van brandstof in draagbare houers aankondig is, oorweeg.
Maroela Media het vroeër berig dié regulasie is aangekondig ingevolge die Wet op Petroleumprodukte van 1977 en stipuleer dat die verkoop van petroleumprodukte in draagbare houers in kleinhandel vir die publiek verbied word.
Dit is gedoen in 'n poging om te verhoed dat mense brandstof opgaar en om te voorkom dat dit tydens voorvalle van brandstigting gebruik kan word. Voorvalle van brandstigting, en veral die uitbrand van vragmotors, het die afgelope ruk verskeie dele van die land lamgelê.
Die besluit het egter 'n herrie veroorsaak en is uit talle oorde veroordeel.
Boere gebruik byvoorbeeld brandstof vir motorfietse en trekkers, asook vir kragopwekkers en pompe. Gewone burgers gebruik dit ook in enigiets van grassnyers tot gereedskap.
Die departement sê teen dié agtergrond het hy die besluit hersien. Vir die doeleindes van die regulasies verwys 'n "houer" nou na iets wat nie goedgekeur is vir die opgaar of vervoer van petrol of diesel ingevolge SABS-standaarde nie.
"Die departement neem kennis van die angstigheid en verwarring wat moontlik geskep is, veral weens die moontlike negatiewe uitwerking op gereelde en geldige klante."
Volgens die departement is die brandstofsituasie in dele wat deur die afgelope paar dae se onrus ontwrig is, gaandeweg besig om na normaal terug te keer.
Die departement sê geen brandstoftekorte word in hierdie stadium verwag in gebiede wat nie deur die onluste geraak is nie.
Deel van: Landbounuus, SA-nuus, Verbruikersake
Honderde winkels begin skade weens oproer bepaal
Regering 'onvoorbereid', maar 'opstand misluk' – Ramaphosa
Weet die arme regering dat mens n kar vol kan gaan maak en by die huis petrol uittap vir enige doel, ingesluit petrolbomme en opgaar in houers. Hou op met belaglike regulasies man en identifiseer die cronies wat hoogverraad en sedisie loop en opstook.
Weereens die denk vermoëe van 'n staatsdepartement wat nie lekker is nie. Duidelik word met niemand of niks gepraat voordat sulke "slim" besluite geneem word.
Dit het die afgelope 15 maande al hoe duideliker geword.
Martie het ek ook mos gese Maak kar vol tap uit en maak weer vol altyd n plan B by ons
Hulle praat nonsens oor dat mens petrol nie in enige houer kan gooi nie.Ekt fotos geneem laas week van n ou wat petrol in n water bottel laat ingooi het maar toe my man probeer het ruk terug was hy nie toegelaat nie en moes n jerry can gaan koop het
Nou hoekom maak hulle nie land ook oop nie? Duisende mense sit al vir maande sonder werk want hulle regulasies werk nie. Red eerder die gesonde mense. Red die wat honger is. Daar sal altyd siekes wees. Wat is beter:duisende sonder werk en miljoene wat sterf van honger elke maand of 'n paar honderd wat oor meer as 'n jaar siek geword en dood gegaan het? (Meer as die helfde sou in elke geval het). Net soos met die brandstofregulasies en die drank. Niks word behoorlik oordink nie.